iraklixyz/georgian-wikipedia-cleaned huggingface dataset:
სამხრეთ ამერიკის საუკეთესო ფეხბურთელი 2012

სამხრეთ ამერიკის საუკეთესო ფეხბურთელი 2012 — სამხრეთ ამერიკის კონტინენტის 2012 წლის საუკეთესო ფეხბურთელი, რომელიც გამოვლინდა ურუგვაული გაზეთის -ის მიერ, კონტინენტის მასშტაბით ჟურნალისტთა გამოკითხვის საშუალებით.
ჯილდო გადაეცა სანტოსის ფეხბურთელ ნეიმარს, 2012 წლის 31 დეკემბერს.

ნეიმარი გახდა პირველი ფეხბურთელი ხუან სებასტიან ვერონის (ვერონი საუკეთესოდ 2008 და 2009 წელს დაასახელეს) შემდეგ, რომელმაც ჯილდო ზედიზედ მეორედ მოიპოვა.

რეიტინგი
სამხრეთ ამერიკის საუკეთესო ფეხბურთელი 2013

სამხრეთ ამერიკის საუკეთესო ფეხბურთელი 2013 — სამხრეთ ამერიკის კონტინენტის 2011 წლის საუკეთესო ფეხბურთელი, რომელიც გამოვლინდა ურუგვაული გაზეთის ელ პაისის მიერ, კონტინენტის მასშტაბით ჟურნალისტთა გამოკითხვის საშუალებით. ჯილდო გადაეცა ატლეტიკო მინეიროს ფეხბურთელს რონალდინიოს, 2013 წლის 31 დეკემბერს.

რეიტინგი
1ფეხბურთელები, რომლებმაც 2013 წლის ზაფხულში საფეხბურთო კარიერა ევროპაში გააგრძელეს.
იუნესკოს მსოფლიო მემკვიდრეობის ძეგლები რუმინეთში

2014 წლის მონაცემებით რუმინეთში 7 იუნესკოს მსოფლიო კულტურული მემკვიდრეობის ძეგლია. ეს არის მსოფლიო მემკვიდრეობის ძეგლების საერთო რაოდენობის (981) 0,7 %. 6 ძეგლი სიაში შეტანილია კულტურული, ხოლო ერთი ბუნებრივი კრიტერიუმების მიხედვით, ამასთანავე ეს ობიექტი წარმოადგენს ბუნების საოცრებას, ტერიტორიას, რომელსაც აქვს გამორჩეული სილამაზე და ესთეტიკური მნიშვნელობა (კრიტერიუმი ).

გარდა ამისა, 2014 წლის მონაცემებით 14 ობიექტი შეტანილია იუნესკოს კანდიდატების საცდელ სიაში.. რუმინეთმა მსოფლიო კულტურული და ბუნებრივი მემკვიდრეობის კონვენციის რატიფიცირება მოახდინა 1990 წლის 16 მაისს. რუმინეთის ტერიტორიაზე მდებარე პირველი ობიექტი მსოფლიო მემკვიდრეობის ძეგლების სიაში შეიტანეს 1991 წელს.

ცხრილი
ცხრილში შეტანილია ძეგლები, იუნესკოს მიერ მსოფლიო მემკვიდრეობის სიაში დამატების თარიღის მიხედვით.

ობიექტების გეოგრაფიული მდებარეობა
საცდელი სია
ცხრილში შეტანილია ძეგლები, იუნესკოს მიერ მსოფლიო მემკვიდრეობის საცდელ სიაში დამატების თარიღის მიხედვით.

ობიექტების გეოგრაფიული მდებარეობა
მიკაელ ლაუდრუპი

მიკაელ ლაუდრუპი — დანიელი საფეხბურთო მწვრთნელი და ყოფილი ფეხბურთელი. საფეხბურთო კარიერის დასაწყისი გაატარა დანიურ -ში და ბრონდბიუში, რასაც მოყვა ევროპის წამყვანი ჩემპიონატების გრანდები: ლაციო, იუვენტუსი, ბარსელონა, რეალ მადრიდი და აიაქსი. 1999 წელს -ის ვერსიით საუკუნის 100 საუკეთესო ფეხბურთელს შორის 60-ე ადგილზე დასახელდა.

მიღწევები
ინდივიდუალური
ფიფა-ს ასეული ( 100): 2004
კერლინგი

კერლინგი ( -დან — ტრიალი) — კეგლის სახესხვაობა, გუნდური სპორტული თამაში, სადაც 4-კაციანი გუნდები ეჯიბრებიან ერთმანეთს ყინულზე 20 კილოგრამიანი დისკოს ზუსტად გაცურებაში.

თამაში შედგება 10 დამოუკიდებელი პერიოდისაგან, ეგრეთ წოდებული „ენდისგან“. თითოეული „ენდის“ მსვლელობისას გუნდი რიგრიგობით რვა დისკოს ტყორცნის. დისკოებს ტყორცნიან „ჰაკიდან“, ანუ „ტყორცნის ხაზიდან“. მოთამაშეები დისკოს გვერდით მიჰყვებიან და ყინულზე მისრიალებენ შემდეგ ხაზამდე (ეგრეთ წოდებული „ჰოგი“). სანამ დისკო „ჰოგს“ მიაღწევდეს, მონაწილეებს აქვთ შესაძლებლობა მოახდინონ გაცურებული დისკოს კორექტირება (აჩქარება, შენელება, ტრაექტორიის შეცვლა) საგანგებო ჯაგრისების (ეგრეთ წოდებული „ბრუმების“) მეშვეობით. იმარჯვებს გუნდი, რომელიც ათი ენდის ჯამში მეტ ქულას დააგროვებს. საყაიმო ანგარიშის შემთხვევაში ინიშნება დამატებითი „ექსტრა-ენდი“.

კერლინგის მსოფლიო ფედერაცია დაფუძნდა 1966 წლის 1 აპრილს. ევროპის ჩემპიონატი კერლინგში პირველად ჩატარდა 1975 წელს. კერლინგის მსოფლიო ფედერაციაში 2013 წელს გაწევრიანდა საქართველო.
ფუტსალი

ფუტსალი (პორტ: ), ცნობილია აგრეთვე, როგორც დარბაზის ფეხბურთი — საფეხბურთო სახეობა, რომელსაც თამაშობენ პატარა მოედანზე, დარბაზში. სახელწოდება მომდინარეობს პორტუგალიური სიტყვიდან (ფუტბოლ დე სალაუ), რომელიც ითარგმნება როგორც „დარბაზის ფეხბურთი“. 1985 წელს მადრიდში, ამ სახეობის მსოფლიოს მეორე ჩემპიონატზე, ესპანური სახელწოდება (ფუტბოლ სალა) გამოიყენეს. იმ ჩემპიონატიდან მოყოლებული, თამაშის ყველა სხვა ოფიციალური დასახელება შეიცვალა ფუტსალით.

ფუტსალი ურუგვაისა და ბრაზილიაში 1930-იან წლებში წარმოიშვა. ბრაზილიაში ფუტსალს უფრო მეტი ადამიანი თამაშობდა, ვიდრე ფეხბურთს, თუმცა ფუტსალს გულშემატკივრები გაცილებით ნაკლები ჰყავდა. ბრაზილიაში რამდენიმე მოთამაშემ სპორტული კარიერა ფუტსალიდან დიდ ფეხბურთში გააგრძელა.

ფუტსალის მატჩში ერთმანეთს ორი გუნდი ეჯიბრება. ერთ გუნდში 5 მოთამაშეა, მათგან 1 — მეკარე. მოედნის იატაკი ხისგან, ხელოვნური ან ნებისმიერი მსგავსი გლუვი მასალისგან უნდა იყოს დამზადებული. საერთაშორისო მატჩებში სათამაშო მოედნის სიგრძე 38–42 მეტრია, ხოლო სიგანე — 20-25 მეტრი. დარბაზის ჭერის სიმაღლე არანაკლებ 4 მეტრი უნდა იყოს. საჯარიმო ზონა შემოსაზღვრულია 6 მეტრი რადიუსის წრეხაზით. საჯარიმო დარტყმის ერთი ნიშნული გაკეთებულია კარის შუა წერტილიდან 6 მ-ის, მეორე კი 10 მ-ის დაშორებით. კარის სიმაღლეა 2 მეტრი, სიგანე — 3 მ. ბურთის გარშემოწერილობაა 62–64 სმ, წონა 400-440 გრამი. ყოველ გუნდში 7 სათადარიგო მოთამაშეა, ხოლო შეცვლათა რიცხვი ლიმიტირებული არ არის. მატჩი შედგება ორი 20-წუთიანი ტაიმისგან. შესვენება გრძელდება 15 წუთი. გუნდს ყოველ ტაიმში თითო წუთშესვენების აღების უფლება აქვს. ფუტსალში თამაშგარე მდგომარეობა არ ფიქსირდება.
უდიდესი მნიშვნელობა ენიჭება მოთამაშეების მხრიდან მოკლე მოედანზე იმპროვიზირების, ტექნიკურობისა და შემოქმედებითობის გამოვლენას.
მელენი (უისკონსინი)

მელენი — ქალაქი აშშ-ში, უისკონსინის შტატში. შედის აშლენდის ოლქის შემადგენლობაში.
2010 წლის აღწერის მონაცემებით, ქალაქის მოსახლეობა 731 ადამიანს შეადგენდა, სიმჭიდროვე 150.9 კაცი/კმ².
ფართობი 4,84 კმ².

გეოგრაფია
აშშ-ის ბიუროს აღწერის მონაცემებით, ქალაქის ფართობი 4,84 კმ²-ს შეადგენდა, აქედან ხმელეთს ფართობის მთლიანი ნაწილი უჭირავს.
ჩიპეუა (აშლენდის ოლქი)

ჩიპეუა — ქალაქი აშშ-ში, უისკონსინის შტატში. შედის ეშლენდის ოლქის შემადგენლობაში.
2010 წლის აღწერის მონაცემებით, ქალაქის მოსახლეობა 374 ადამიანს შეადგენდა, სიმჭიდროვე 1.2 კაცი/კმ².
ფართობი 325,1 კმ².

გეოგრაფია
აშშ-ის ბიუროს აღწერის მონაცემებით, ქალაქის ფართობი 325,1 კმ²-ს შეადგენდა, აქედან ხმელეთს ფართობია 322,4 კმ², ხოლო წყალს 2,7 კმ² უჭირავს.
გინგლსი (აშლენდის ოლქი)

გინგლსი — ქალაქი აშშ-ში, უისკონსინის შტატში. შედის აშლენდის ოლქის შემადგენლობაში.
2010 წლის აღწერის მონაცემებით, ქალაქის მოსახლეობა 778 ადამიანს შეადგენდა, სიმჭიდროვე 7,7 კაცი/კმ².
ფართობი 100.86 კმ².

გეოგრაფია
აშშ-ის ბიუროს აღწერის მონაცემებით, ქალაქის ფართობი 100.86 კმ²-ს შეადგენდა, აქედან ხმელეთს ფართობია 100.85 კმ², ხოლო წყალს 0,01 კმ² უჭირავს.
გორდონი (აშლენდის ოლქი)

გორდონი — ქალაქი აშშ-ში, უისკონსინის შტატში. შედის ეშლენდის ოლქის შემადგენლობაში.
2010 წლის აღწერის მონაცემებით, ქალაქის მოსახლეობა 283 ადამიანს შეადგენდა, სიმჭიდროვე 1.0 კაცი/კმ².
ფართობი 277,1 კმ².

გეოგრაფია
აშშ-ის ბიუროს აღწერის მონაცემებით, ქალაქის ფართობი 277.1 კმ²-ს შეადგენდა, აქედან ხმელეთს ფართობია 270,5 კმ², ხოლო წყალს 6,6 კმ² უჭირავს.
იაკობსი (აშლენდის ოლქი)

იაკობსი — ქალაქი აშშ-ში, უისკონსინის შტატში, შედის აშლენდის ოლქის შემადგენლობაში.

2000 წლის აღწერის მონაცემებით, ქალაქის მოსახლეობა 835 ადამიანს შეადგენდა, სიმჭიდროვე 6,3 კაცი/კმ².
ფართობი 133.1 კმ².

გეოგრაფია
აშშ-ის ბიუროს აღწერის მონაცემებით, ქალაქის ფართობი 133.1 კმ²-ს შეადგენდა, აქედან ხმელეთს ფართობია 132.3 კმ², ხოლო წყალს 0,8 კმ² უჭირავს.
ლა-პოინტი (აშლენდის ოლქი)

ლა-პოინტი — ქალაქი აშშ-ში, უისკონსინის შტატში. შედის აშლენდის ოლქის შემადგენლობაში.
2010 წლის აღწერის მონაცემებით, ქალაქის მოსახლეობა 261 ადამიანს შეადგენდა, სიმჭიდროვე 1,3 კაცი/კმ².
ფართობი 202.4 კმ².

გეოგრაფია
აშშ-ის ბიუროს აღწერის მონაცემებით, ქალაქის ფართობი 202,4 კმ²-ს შეადგენდა, აქედან ხმელეთს ფართობია 201.4 კმ², ხოლო წყალს 1,0 კმ² უჭირავს.
მარენგო (აშლენდის ოლქი)

მარენგო — ქალაქი აშშ-ში, უისკონსინის შტატში, შედის აშლენდის ოლქის შემადგენლობაში.

2000 წლის აღწერის მონაცემებით, ქალაქის მოსახლეობა 362 ადამიანს შეადგენდა, სიმჭიდროვე 2,0 კაცი/კმ².
ფართობი 187.3 კმ².

გეოგრაფია
აშშ-ის ბიუროს აღწერის მონაცემებით, ქალაქის ფართობი 187.3 კმ²-ს შეადგენდა, აქედან ხმელეთს ფართობია 185.2 კმ², ხოლო წყალს 2,4 კმ² უჭირავს.
მორსი (აშლენდის ოლქი)

მორსი — ქალაქი აშშ-ში, უისკონსინის შტატში, შედის აშლენდის ოლქის შემადგენლობაში.

2000 წლის აღწერის მონაცემებით, ქალაქის მოსახლეობა 515 ადამიანს შეადგენდა, სიმჭიდროვე 1,9 კაცი/კმ².
ფართობი 270.3 კმ².

გეოგრაფია
აშშ-ის ბიუროს აღწერის მონაცემებით, ქალაქის ფართობი 270.3 კმ²-ს შეადგენდა, აქედან ხმელეთს ფართობია 266.2 კმ², ხოლო წყალს 4,1 კმ² უჭირავს.
პიკსვილი (აშლენდის ოლქი)

პიკსვილი — ქალაქი აშშ-ში, უისკონსინის შტატში. შედის ეშლენდის ოლქის შემადგენლობაში.
2010 წლის აღწერის მონაცემებით, ქალაქის მოსახლეობა 141 ადამიანს შეადგენდა, სიმჭიდროვე 1,5 კაცი/კმ².
ფართობი 95.6 კმ².

გეოგრაფია
აშშ-ის ბიუროს აღწერის მონაცემებით, ქალაქის ფართობი 95.6 კმ²-ს შეადგენდა, აქედან ხმელეთს ფართობია 95.3 კმ², ხოლო წყალს 0,3 კმ² უჭირავს.
ბატერნატი (უისკონსინი)

ბატერნატი — სოფელი აშშ-ში, უისკონსინის შტატში. შედის აშლენდის ოლქის შემადგენლობაში.
2010 წლის აღწერის მონაცემებით, ქალაქის მოსახლეობა 2 487 ადამიანს შეადგენდა, სიმჭიდროვე 89.9 კაცი/კმ².
ფართობი 4,17 კმ².

გეოგრაფია
აშშ-ის ბიუროს აღწერის მონაცემებით, სოფლის ფართობი 4,17 კმ²-ს შეადგენდა, აქედან ხმელეთს ფართობის მთლიანი ნაწილი უჭირავს.
ვილი ისიანი (კალათბურთელი)

ვილი ისიანი (დ. 11 აგვისტო, 1997, თბილისი, საქართველო) — ქართველი პროფესიონალი კალათბურთელი, რომელიც ამჟამად იმყოფება -ის .. -ში.

ბიოგრაფია
ვილი ისიანი დაიბადა 1997 წლის 11 აგვისტოს, თბილისში. შვიდი წლიდან ფეხბურთს თამაშობდა, "საბურთალოს საფეხბურთო სკოლაში". მეკარეობა აირჩია, სხვათა შორის საკმაოდ კარგადაც გამოსდიოდა. რვა წლის ასაკში ორი წლით დიდებში თამაშობდა, მისი ძმის გუნდში. ალბათ ვილი გაარძელებდა მეკარეობას, რომ არა ერთი საბედისწერო შემთხვევა. გუნდში მოვიდა ვილიზე ორი წლით უფროსი მეკარე და მწვრთნელმაც ის არჩია ვილის. ამის გამო დაანება ვილი ისიანმა ფეხბურთის თამაშს თავი და ცხოვრების წლები კალათბურთს დაუთმო.

კალათბურთის თამაში 12 წლისას დაიწყო. ისიანის პირველი გუნდი "სამედიცინო უნივერსიტეტი" იყო, სადაც მისი პირველი მწვრთნელი სერგო იშხნელი იყო. ამის შემდეგ 13 წლის ისიანი "დინამო თბილისში" გადადის, სადაც მისი აღზრდა მთლიანად არჩილ ჯღენტმა ითავა. პარალელურად თამაშობა, "საკალათბურთო აკადემიაში" ვასილ სომხიშვილისა და გია კაზანჯიანის გუნდში. 14 წლის ასაკში ისიანი "შ.ს.ს. საკალთბურთო აკადემიაში" გადაჰყვა არჩილ ჟღენტს და პარალელურად ვასილ სომხიშვილი ავარჯიშებდა ინდივიდუალურად. ამ წელს ვილი, გია კაზანჯიანმა გამოიძახა საქართველოს 16 წლამდელთა ნაკრებში. ვილი ისიანის კალათბურთელად ჩამოყალიბებაში, ერთ-ერთი დიდი როლი ითამაშა კალათბურთელის ბებიამ, ია ახრახაძემ. იგი თავის დროზე ს.ს.რ.კ საკალათბურთო ნაკრების წევრი იყო და საკმაოდ წარმეტებული მოღვაწეობის წლები ჰქონდა.

2012 წელს 15 წლის ისიანი 127 ქულიან აბსოლუტურ რეკორდს ხსნის საქართველოს და ევროპის მასშტაბით. 2013 წელს მეორე ევროპის ჩემპიონატზე ისიანი კვლავ 16-წლამდელთა სახელით გამოდიოდა. რეკორდსმენი ერთ-ერთი საუკეთესო იყო მოხსნებში და მეორე ადგილზე გავიდა, რაც არ გამორჩენიათ ესპანელ სკაუტებს და დეკემბერში გრან კანარიას შემადგენლობაში გამოიძახეს, ოთხთა ტურნირში. ისიანმა თავი გამოიჩინა და 31 დეკემბერს კონტრაქტს მოაწერა ხელი ესპანურ გრანდთან.
ოფელია ვინტერი

ოფელია ვინტერი ( დ. 20 თებერვალი 1974, ბულონ-ბიიანკური, ო-დე-სენა, საფრანგეთი) — ფრანგი მომღერალი, მსახიობი და ტელეწამყვანი.

მამამისი დავიდ ალექსანდრ ვინტერი გასული საუკუნის ცნობილი მომღერალია, ხოლო დედამისი ყოფილი მოდელი, ამჟამად ოფელიას აგენტია. ჰყავს ძმა, რომელიც აგრეთვე მსახიობი და ტელეწამყვანია. როდესაც ოფელია ორი წლისა იყო მისი მშობლები ერთმანეთს გაშორდნენ და იგი მამამისთან ერთად აშშ-ში წავიდა საცხოვრებლად, სადაც დაეუფლა ქორეოგრაფიას, ვოკალს, მუსიკასა და სამსახიობო ოსტატობას.

17 წლის ასაკში ქალაქ პარიზში დაბინავდა დედამისთან და ძმასთან ერთად. 3 წლის განმავლობაში იყო სააგენტო „შანზ-ელიზეს“ მოდელი. 2000 წელს მონაწილეობა მიიღო ფილმში „მეექვსე ელემენტი“, 2001 წელს როლი მიიღო ფილმში „საყვარელი პატარა“, ხოლო 2003 წელს ითამაშა ფილმში „ცუდი ხასიათი“.
ბილია

ბილია — მყინვარული წარმოშობის ტბა რუმინეთში, სიბიუს ჟუდეცში. მდებარეობს ფეგერაშის მასივზე, ზღვის დონიდან 2034 მ სიმაღლეზე. ფართობი 0.047 კმ², მაქსიმალური სიღრმე 11.35 მ. 1977 წლის 17 აპრილს ტბის სიახლოვეს ჩამოწოლილმა ზვავმა 23 ადამიანის სიცოცხლე შეიწირა. 2006 წელს ტბის ნაპირთან გაშენდა აღმოსავლეთ ევროპაში პირველი 16-ადგილიანი იგლუს ტიპის ყინულის სასტუმრო. აქვეა ორი შალე და მეტეოროლოგიური სადგური.
რაზელმი

რაზელმი, რაზიმი — მტკნარწყლიანი ლაგუნა შავი ზღვის სანაპიროზე, რუმინეთში. მდებარეობს დუნაის დელტის სამხრეთით. ზედაპირის ფართობი 394.30 კმ², მაქსიმალური სიღრმე 2.8 მ. ხმელეთში იჭრება 30 კილომეტრზე. რაზელმი ზღვიდან გამოყოფილია ქვიშის ცელათი. სამხრეთ-დასავლეთით დაკავშირებულია გოლოვიცის ტბასთან. დრანოვისა და დუნავატის არხით უკავშირდება მდინარე დუნაის. ტბის ჩრდილოეთ ნაწილშია კუნძული პოპინა, რომლის ფართობია 0.98 კმ². ჩრდილო-აღმოსავლეთით გამოიყოფა ფუნდეის ყურე, ხოლო სამხრეთ-აღმოსავლეთით ჰოლბინის ყურე. განვითარებულია თევზჭერა. ბევრია წყლის ფრინველი.
სიგიშოარა

სიგიშოარა — ქალაქი რუმინეთში. ტრანსილვანიის ისტორიული რეგიონში. შედის მურეშის ჟუდეცის შემადგენლობაში. ქალაქის ისტორიული ცენტრი 1999 წლიდან შეტანილია იუნესკოს მსოფლიო მემკვიდრეობის ძეგლების სიაში.

ისტორია
ქალაქი სიგიშოარა ისტორიაში ცნობილია ორი სახელით, გერმანულად მას ეწოდება შესბურგი , ხოლო უნგრულად — შეგეშვარი . ქალაქი დაარსდა საუკუნეში გერმანელი კოლონისტების მიერ. მათ გორაკზე ააშენეს შუა საუკუნეების ციხესიმაგრე, რამდენიმე ეკლესია და 64 მეტრი სიმაღლის საათის კოშკი. საუკუნეში აქ იჭრებოდა ვლად დრაკულას მონეტები. საუკუნიდან ქალაქი აღმოსავლეთ ევროპის მნიშვნელოვანი სავაჭრო პუნქტია. 1631 წელს აქ ტრანსილვანიელი გიორგი რაკოცი აირჩიეს უნგრეთის მეფედ.

ქალაქის ქვედა ნაწილი გაანადგურა 1668 წლის მიწისძვრამ და 1676 წლის ხანძარმა. მომდევნო საუკუნეების განმავლობაში ქალაქი კვლავ აღადგინეს.
შავი სექტემბრის მოძრაობა

შავი სექტემბერი (, -, „ორგანიზაცია შავი სექტემბერი“) — 1970 წელს დაარსებული პალესტინური ტერორისტული ორგანიზაცია. ის არის პასუხისმგებელი 1972 წლის მიუნხენის ზაფხულის ოლიმპიურ თამაშებზე 11 ებრაელი სპორტსმენის და ოფიციალური პირის გატაცებასა და მკვლელობაში, ასევე დასავლეთ გერმანის პოლიციის თანამშრომლის ჩაცხრილვაში. ამ ტერორისტული აქტის შემდეგ ევროპის უმთავრეს ქვეყნებში აქტუალური გახდა ისეთი მუდმივი, პროფესიული, სამხედრო ანტიტერორისტული სპეცდანაყოფების ჩამოყალიბების საკითხი, როგორებიც არიან გერმანული 9 და ფრანგული . ასევე გადაწყდა უკვე არსებული სპეციალური ძალების რეორგანიზაცია და დახვეწა, მათ შორის დიდი ბრიტანეთის სპეციალური საჰაერო სამსახურის .

წარმომავლობა
ტერორისტული დაჯგუფების სახელწოდება წარმოიშვა 1970 წლის 16 სექტემბერს დაწყებული შავი სექტემბრის კონფლიქტიდან, როცა ფადეინების პუტჩის საპასუხოდ იორდანიის მეფე ჰუსეინმა სამეფოში სამხედრო მდგომარეობა გამოაცხადა. ამ კონფლიქტის შედეგად დაიღუპა ან ლტოლვილად იქცა იორდანიაში მცხოვრები ათასობით პალესტინელი.

თავიდან, ორგანიზაცია შავი სექტემბერი ჩამოყალიბდა როგორც ორგანიზაცია ფათხში შემავალი მამაკაცების მცირე ჯგუფი, რომლის მიზანი იყო მეფე ჰუსეინზე და იორდანულ არმიაზე შურისძიება. ამ ჯგუფს მალევე შეუერთდნენ ახალწვეულები პალესტინის გათავისუფლების სახალხო ფრონტიდან, ას-საიკადან და სხვა ჯგუფებიდან.
ხუან მანუელ ფანხიო

ხუან მანუელ ფანხიო — არგენტინელი ფორმულა ერთის მრბოლი, რომელიც ათწლეულების მანძილზე ითვლებოდა მრბოლელად, რომელმაც ყველაზე მეტჯერ მოიგო ფორმულა ერთის მსოფლიო ჩემპიონატი, იგი ხუთი მოგებით ითვლებოდა რეკორდსმენად 2002 წლამდე, 2002 წელს კი მიხაელ შუმახერმა ჯერ გაიმეორა, შემდეგ კი დამატებით ორი მსოფლიო ჩემპიონატის მოგების შემდეგ (2003 და 2004 წლის მსოფლიო ჩემპიონატები) მისი რეკორდი გააუმჯობესა.

ფორმულა ერთის შედეგები
სქელი ტექსტი — პოულ პოზიცია
დახრილი ტექსტი — უსწრაფესი რაუნდი
აბრევიატურების განმარტებები:
კაგ — კვალიფიკაცია არ გაუვლია
გამ — გამოეთიშა (სხვადასხვა მიზეზების გამო რბოლას გამოეთიშა)

პოზიციის გაზიარება სხვა მრბოლელთან.

ფორმულა ერთის რეკორდები
ფანხიოს დღემდე აქვს შენარჩუნებული ეს რეკორდები ფორმულა ერთის რეკორდები:
FIA-ს სუპერლიცენზია

-ს სუპერლიცენზია — სპეციალური ნებართვა, რომელიც გადაეცემათ ფორმულა ერთის კლასის მრბოლელებს რათა მონაჭილეობა მიიღონ მსოფლიო ჩემპიონატებში.

პილოტთა ეროვნება
ეროვნება, რომელიც მითითებულია სარბოლო ლიცენზიაში, მძღოლის პასპორტის იდენტურია და არ ემთხვევა ლიცენზიის გამცემ ქვეყანას. მაგალითად, გერმანიაში მცხოვრები ფრანგი პილოტი მიიღებდა გერმანიის ავტოსპორტის მარეგულირებელი ორგანოების მიერ გაცემულ ლიცენზიას, მაგრამ ლიცენზიაში მითეთებული ეროვნება მაინც იქნებოდა — ფრანგი. თუ მძღოლს სურს რომ ლიცენზიაში მითითებული იყოს მისის ეროვნება როგორც გერმანელი, მას უნდა გააჩნდეს გერმანული პასპორტი.
ლომნიცკი-შტიტი

ლომნიცკი-შტიტი — მწვერვალი სლოვაკეთში, მაღალ ტატრებში. სიმაღლე 2632 მ. პირამიდისებურია. განვითარებულია კლდოვანი ალპური ლანდშაფტი. აგებულია გრანოდიორიტებით. მწვერვალზე გაშენებულია ლომნიცკი-შტიტის ობსერვატორია, აგრეთვე მიყვანილია ბაგირგზა. წარმოადგენს კარპატების ერთ-ერთ ყველაზე პოპულარულ მწვერვალს. განვითარებულია ტურიზმი. პირველი ასვლა განხორციელდა საუკუნეში.
ლოთარინგიის საჰერცოგო

ლოთარინგია  — საჰერცოგო, რომელიც მდებარეობდა თანამედროვე საფრანგეთის ჩრდილო-აღმოსავლეთ ნაწილში. 1766 წლამდე საჰერცოგო შედიოდა საღვთო რომის იმპერიის შემადგენლობაში. ამჟამად ლოთარინგიის საჰერცოგოს ტერიტორიები, სხვა რამდენიმე მიწასთან ერთად, შედის ლოთარინგიის რეგიონის, ლუქსემბურგის, ბელგიისა და ნიდერლანდების შემადგენლობაში.
საქსონიის საჰერცოგო

საქსონიის საჰერცოგო  — სახელწოდება ტერიტორიულ-სახელმწიფოებრივი წარმონაქმნებისა, რომლებიც შედიოდა საღვთო რომის იმპერიის შემადგენლობაში:

1. 1180 წლამდე — ტომობრივი საჰერცოგო მდინარეების რაინისა და ელბის ქვედა დინებებს შორის (დაახლოებით იკავებდა გერმანიის თანამედროვე მიწის, ქვემო საქსონიის ტერიტორიას).

2. ალოდიური სამფლობელოები ფეოდალებისა, რომლებიც 1180 წლიდან ატარებდნენ საქსონიის ჰერცოგის ტიტულს (იმ ტერიტორიებზე, რომლებიც განეკუთვნებოდა ზემო საქსონიის ისტორიულ ოლქს).
ლუჟიცა

ლუჟიცა, ლაუზიცი (, , , ) — რეგიონი, რომელიც მდებარეობს გერმანული მიწების, საქსონიისა და ბრანდენბურგის, ასევე სამხრეთ-დასავლეთი პოლონეთის (ქვემო სილეზიის სავოევოდო) ტერიტორიაზე. ოლქის დედაქალაქი — ქალაქი ბუდიშინი (ბაუტცენი).

ლუჟიცაზე, გერმანელებთან ერთად, ცხოვრობს მცირე სლავური ხალხი — ლუჟიცელები. 20 ათასი ლუჟიცელი ცხოვრობს ზემო ლუჟიცაში (საქსონიის მიწა) და 40 ათასი — ქვემო ლუჟიცაში (ბრანდენბურგის მიწა). ლუჟიცელები საუბრობენ ლუჟიცურ ენაზე, ყველა მათგანი ფლობს გერმანულ ენას.
ანა ფერისი

ანა კეი ფერისი ( დ. 29 ნოემბერი, 1976) — ამერიკელი მსახიობი და მომღერალი. ცნობილია კომედიური როლებით ფილმებში: „ძალიან საშიში კინო“, „თარგმანში დაკარგული“, „ბიჭებს ეს მოსწონთ“, „ჩემი სუპერ ექს-გოგონა“, „რამდენი გყოლია...?“, „დიქტატორი“, „ერთ წელიწადს გაძლევ“ და სხვა.

ბიოგრაფია
დაიბადა ქალაქ ბალტიმორში. როდესაც 6 წლისა იყო ოჯახთან ერთად საცხოვრებლად ქალაქ ედმონდსში გადავიდა. მამამისი ჯეკ ფერისი მუშაობდა სოციოლოგად ვაშინგტონის უნივერსიტეტში და იყო იმავე უნივერსიტეტის შიდა კომუნიკაციების ვიცე-პრეზიდენტი, ხოლო მოგვიანებით ვაშინგტონის ბიოტექნოლოგიისა და ბიოსამედიცინო ასოციაციის ხელმძღვანელი; დედამისი — კარენი ედმონდსის სკოლის მასწავლებლად მუშაობდა. ფერისს ჰყავს უფროსი ძმა რობერტი, რომელიც პროფესიით სოციოლოგია და არის კალიფორნიის უნივერსიტეტის პროფესორი. ანა ფერისმა 9 წლის ასაკში სიეტლის თეატრში ითამაშა თავისი პირველი როლი. ედმონდსის საშუალო სკოლის დამთავრების შემდეგ ჩააბარა ვაშინგტონის უნივერსიტეტში, სადაც სწავლობდა ლიტერატურას.

1999 წელს მიიღო პირველი მნიშვნელოვანი როლი ფილმში „შეყვარებულთა შესახვევი“. 2000 წელს ითამაშა ფილმში „ძალიან საშიში კინო“. არაერთი ჟურნალის გარეკანზე გამოჩნდა, მათ შორის იყო „“, „“, „“, „“ და სხვა.

2004–2008 წლებში ქორწინებაში იმყოფებოდა ბენ ინდრასთან. 2009 წელს დაქორწინდა კრის პრეტზე. 2012 წელს მათ შეეძინათ ვაჟიშვილი ჯეკი. 2017 წელს დაშორება გადაწყვიტეს, მაგრამ ისინი ოფიციალურად 2018 წლის ოქტომბერში განქორწინდნენ.
პატრიციები

პატრიციები (, -დან — „მამა“).

ძველ რომში — პირი, რომელიც ეკუთვნოდა რომის მკვიდრ საგვარეულოს, ადგენდა მმართველთა კლასს და ფლობდა საზოგადოებრივ მიწებს.
შუა საუკუნეების გერმანულ ქალაქებში — პირი, რომელიც ეკუთვნოდა შეძლებულ ბიურგერულ საგვარეულოს და ქალაქის თვითმმართველობაში თამაშობდა წამყვან როლს.

შუა საუკუნეების გერმანია
„პატრიციებს“ უწოდებდნენ იმპერიის საქალაქო ბიურგერობის (მოქალაქეების) უმაღლეს ფენებს, დიდებულ ვაჭრებს, მაგისტრატის ჩინის მფლობელებს, ასევე პიროვნებებს, რომლებსაც კანონით ჰქონდათ მიღებული „ბიურგერის“ სტატუსი (რომლებიც „ბიურგერობაში“ გადავიდნენ) და სხვა ფეოდალური წოდებების წარმომადგენლებს — არისტოკრატებსა (წარჩინებულები) და რაინდებს.
აღმოსავლეთი მარკა

აღმოსავლეთი მარკა , ასევე ცნობილია, როგორც ბავარიის აღმოსავლეთი მარკა — ადრეფეოდალური სახელმწიფო (მარკა), რომელიც არსებობდა - საუკუნეებში სამხრეთ-აღმოსავლეთ გერმანიაში, ავსტრიის საჰერცოგოს წინამორბედი. საუკუნის მიწურულიდან მოყოლებული ამ სახელმწიფოს მიმართებაში სახელწოდებების, აღმოსავლეთ მარკისა და ავსტრიის მარკსაგრაფოს, გამოყენება თანაბარმნიშვნელოვანი იყო.
ჩრდილოეთი მარკა

ჩრდილოეთი მარკა ან ჩრდილოეთ საქსონიის მარკა  — სასაზღვრო მარკა (მარკსაგრაფო), რომელიც 936 წელს დააარსა ჰაინრიხ ფრინველმჭერმა ვენდების შემოსევებისგან საქსონიის საჰერცოგოს დასაცავად.

ისტორია
წარმოქმნილი მარკის (მას ეწოდებოდა აღმოსავლეთი) პირველ მმართველად მეფემ დანიშნა ზიგფრიდ მერზებურგელი (გ. 937 წლის 10 ივლისს), რომელიც ატარებდა „ლეგატის“ ტიტულს. მისი გარდაცვალების შემდეგ, ჰაინრიხ ფრინველმჭერმა მარკგრაფად დანიშნა ზიგფრიდის ძმა, გერო (დაახ. 900 — 965 20 მაისი). გერო, მარკგრაფ ჰერმან ბილუნგთან ერთად, იმპერატორ ოტო დიდის ერთ-ერთი მთავარი საყრდენი იყო აღმოსავლეთ გერმანიაში.
რუდოლფ III (ბურგუნდიის მეფე)

რუდოლფ ზარმაცი (, ; დ. 971 — გ. 6 სექტემბერი, 1032) — ბურგუნდიის მეფე (993–1032), მეფე კონრად -ისა და მათილდას ვაჟი, ველფების დინასტიის უკანასკნელი წარმომადგენელი ბურგუნდიის ტახტზე.

ბიოგრაფია
რუდოლფ ბურგუნდიის მეფე გახდა 993 წელს, კონრად -ის გარდაცვალების შემდეგ. მისმა მმართველობამ ომებსა და აჯანყებებში გაიარა. მას არ შეეძლო მის წინააღმდეგ აჯანყებული დიდებულების დაშოშმინება. ბურგუნდიის მძიმე საშინაო მდგომარეობით ისარგებლა გერმანიის იმპერატორმა ჰაინრიხ წმინდანმა, რომელიც შეიჭრა მის ტერიტორიაზე და რუდოლფს აიძულა, იგი ბურგუნდიის ტახტის მემკვიდრედ ეღიარებინა. ჰაინრიხის გარდაცვალების შემდეგ, ახალმა იმპერატორმა კონრად -მაც იგივე აიძულა ბურგუნდიის მეფეს. საბოლოოდ, 1032 წელს რუდოლფის გარდაცვალების შემდეგ ბურგუნდია შევიდა საღვთო რომის იმპერიის შემადგენლობაში მესამე სამეფოს სახით, გერმანიასა და იტალიასთან ერთად.

ქორწინება და შვილები
1-ლი ცოლი: 994 წლის 12 იანვრამდე აგალტრუდა (გ. 21 მარტი, 1008/18 თებერვალი 1011). ამ ქორწინებიდან შვილები არ გასჩენია.

მე-2 ცოლი: ირმენგარდა (გ. 25/27 აგვისტოს, 1057 წლის შემდეგ), პროვანსის გრაფის, როტბალდ -ის ქვრივი. ამ ქორწინებიდან შვილები არ გასჩენია.

უცნობი საყვარლისგან რუდოლფს ჰყავდა, როგორც მინიმუმ, ერთი უკანონო ვაჟი:
გუგო (გ. 1038 წლის 31 აგვისტოს).
გოგიძეები

გოგიძეები — გვარი. მისი ფუძეა საკუთარი სახელი გოგი. ამავე სახელის კნინობითი ფორმაა გიო, რომელიც დამოუკიდებელ სახელადაა გავრცელებული. 1817 წელს ყმის ნასყიდობის წიგნში, რომელიც პავლე ნემსაძეს ბეჟან წერეთლისთვის მიუცია, კაღელა გოგიძე მოიხსენიება. ბორბალოში მცხოვრებმა გლეხმა ივანე გოგიძემ 1829 წელს იქორწინა ვინმე დავითის ასულ მარიამზე. გოგიძეები ცხოვრობენ ლეჩხუმში, შიდა ქართლში, იმერეთში. საქართველოში სულ ცხოვრობს 1657 გოგიძე, მათ შორის ქალაქ თბილისში — 355, გორში — 390, წყალტუბოში — 272, ქუთაისში — 85.
პედრუ ალვარიშ კაბრალი

პედრუ ალვარიშ კაბრალი (; დ. 1467/68 ბელმონტი, პორტუგალია — გ. 1520, სანტარენი, პორტუგალია) — პორტუგალიელი ზღვაოსანი და მოგზაური. მან ჩაატარა ექსპედიცია სამხრეთ ამერიკის ჩრდილოეთ სანაპიროებზე და ეს ტერიტორიები პორტუგალიის საკუთრებად გამოაცხადა.

მოგზაურობა
1500 წელს, მას შემდეგ, რაც ვასკო და გამამ კეთილი იმედის კონცხის გავლით აღმოსავლეთისკენ მიმავალი გზა პირველად გაიარა, კაბრალი იმ ექსპედიციის მეთაურად დანიშნეს, რომელსაც უნდა გაეკვლია გზა ინდოეთისაკენ. თავდაპირველად, მისი ფლოტი, დასავლეთით, ატლანტის ოკეანისკენ გაემართა და ბრაზილიაში ჩავიდა, რომელიც ტორდესილასის ხელშეკრულების მიხედვით გამყოფი ხაზის აღმოსავლეთით მდებარეობდა და კაბრალმა ის პორტუგალიის საკუთრებად გამოაცხადა.

შემდგომ კეთილი იმედის კონცხს მიაშურა, სადაც რამდენიმე გემი დაკარგა, რომელთაგან ერთ-ერთის კაპიტანი ბარტოლომეუ დიაში იყო.
იან სავერეი

იან სავერეი (ნიდ. 1589, ჰაარლემი – 7 აგვისტო 1654, უტრეხტი) – ოქროს საუკუნის ნიდერლანდელი მხატვარი. ხშირად მოიხსენიებენ როგორც უბრალოდ „იანს“, რადგანაც თავის ცნობილ ნამუშევრებს ჩვეულებრივ ასე აწერდა ხოლმე; თუმცა მისი ტილოები ზოგჯერ ხელმოწერილია „ჰანსის“ სახელითაც, რაც იოჰანსის შემოკლებული ვარიანტია.

ბიოგრაფია
იან სავერეი იაკობ სავერეის (1565-1603) ვაჟი და ჰანს სავერეისა (1564-1623) და რულანტ სავერეის ძმისწული იყო. ეს სამივე მხატვარი კორტრეიკში ესპანურ ნიდერლანდებში დაიბადა, მაგრამ 1584-1586 წლებში ჩრდილოეთით, ჰარლეემში გადასახლდა. იანი ბიძამის რულანტის მოწაფე იყო, რომელსაც 1613 წელს პრაღის სამეფო სასახლეში ახლდა, 1619 წლიდან უტრეხტში მისი შეგირდი იყო, ხოლო 1639 წლიდან ბიძამისის ხელობა განაგრძო.

ჰანს სავერეი ცნობილია დოდოს ნახატის შექმნით, რომელზე მუშაობაც მან 1651 წელს დაასრულა. ტილო ოქსფორდის უნივერსიტეტის ბუნებისმეტყველების მუზეუმშია დაცული.

ფართოდ არის გავრცელებული წარმოდგენა, რომ ლუის კეროლი (რომელიც ოქსფორდდამთავრებული მათემატიკოსი იყო) ისე მოიხიბლა ოქსფორდში ჩამოკიდებული დოდოს ნახატით, რომ მსგავსი არსება აღწერა თავის ნაწარმოებში „ელისი საოცრებათა ქვეყანაში“.